open-index/open-wikipedia-markdown huggingface dataset:
ფუტსალი

**ფუტსალი** (პორტ: futsal), ცნობილია აგრეთვე, როგორც **დარბაზის ფეხბურთი** — საფეხბურთო სახეობა, რომელსაც თამაშობენ პატარა მოედანზე, დარბაზში. სახელწოდება მომდინარეობს  პორტუგალიური სიტყვიდან *Futebol de Salão (ფუტბოლ დე სალაუ)*, რომელიც ითარგმნება როგორც „დარბაზის ფეხბურთი“. 1985 წელს მადრიდში, ამ სახეობის მსოფლიოს მეორე ჩემპიონატზე, ესპანური სახელწოდება *fútbol sala (ფუტბოლ სალა)* გამოიყენეს. იმ ჩემპიონატიდან მოყოლებული, თამაშის ყველა სხვა ოფიციალური დასახელება შეიცვალა  *ფუტსალით*. 

ფუტსალი ურუგვაისა და ბრაზილიაში 1930-იან წლებში წარმოიშვა. ბრაზილიაში ფუტსალს უფრო მეტი ადამიანი თამაშობდა, ვიდრე ფეხბურთს, თუმცა ფუტსალს გულშემატკივრები გაცილებით ნაკლები ჰყავდა. ბრაზილიაში რამდენიმე მოთამაშემ სპორტული კარიერა ფუტსალიდან დიდ ფეხბურთში გააგრძელა. 

ფუტსალის მატჩში ერთმანეთს ორი გუნდი ეჯიბრება. ერთ გუნდში 5 მოთამაშეა, მათგან 1 — მეკარე. მოედნის იატაკი ხისგან, ხელოვნური ან ნებისმიერი მსგავსი გლუვი მასალისგან უნდა იყოს დამზადებული. საერთაშორისო მატჩებში სათამაშო მოედნის სიგრძე 38–42 მეტრია, ხოლო სიგანე — 20-25 მეტრი. დარბაზის ჭერის სიმაღლე არანაკლებ 4 მეტრი უნდა იყოს. საჯარიმო ზონა შემოსაზღვრულია 6 მეტრი რადიუსის წრეხაზით. საჯარიმო დარტყმის ერთი ნიშნული გაკეთებულია კარის შუა წერტილიდან 6 მ-ის, მეორე კი 10 მ-ის დაშორებით. კარის სიმაღლეა 2 მეტრი, სიგანე — 3 მ. ბურთის გარშემოწერილობაა 62–64 სმ, წონა 400-440 გრამი. ყოველ გუნდში 7 სათადარიგო მოთამაშეა, ხოლო შეცვლათა რიცხვი ლიმიტირებული არ არის. მატჩი შედგება ორი 20-წუთიანი ტაიმისგან. შესვენება გრძელდება 15 წუთი. გუნდს ყოველ ტაიმში თითო წუთშესვენების აღების უფლება აქვს. ფუტსალში თამაშგარე მდგომარეობა არ ფიქსირდება.
უდიდესი მნიშვნელობა ენიჭება მოთამაშეების მხრიდან მოკლე მოედანზე იმპროვიზირების, ტექნიკურობისა და შემოქმედებითობის გამოვლენას.

## სქოლიო 
კატეგორია:სპორტის სახეობები
კატეგორია:ფუტსალი
აღმოსავლეთი მარკა

[მინი|აღმოსავლეთი მარკა [952—976 წლებში.]]
**აღმოსავლეთი მარკა** (; ), ასევე ცნობილია, როგორც **ბავარიის აღმოსავლეთი მარკა** — ადრეფეოდალური სახელმწიფო (მარკა), რომელიც არსებობდა IX-XII საუკუნეებში სამხრეთ-აღმოსავლეთ გერმანიაში, ავსტრიის საჰერცოგოს წინამორბედი. X საუკუნის მიწურულიდან მოყოლებული ამ სახელმწიფოს მიმართებაში სახელწოდებების, აღმოსავლეთ მარკისა და **ავსტრიის მარკსაგრაფოს**, გამოყენება თანაბარმნიშვნელოვანი იყო.

## ლიტერატურა 
*Kurt Mühlberger: *Das fränkisch-bayerische Ostland im 9. Jahrhundert,* Dissertation an der Universität Wien, 1980
* Ernst Dümmler: *Über die südöstlichen Marken des fränkischen Reiches unter den Karolingern (795-907)*, Aus dem X. Bande der kais. Akademie der Wissenschaften herausgegebenen Archivs für Kunde österreichischer Geschichtsquellen, 1853, Online bei Google Books

კატეგორია:საღვთო რომის იმპერიის მარკსაგრაფოები
კატეგორია:ავსტრიის ისტორია
საქსონიის აღმოსავლეთი მარკა

**საქსონიის აღმოსავლეთი მარკა** (, ) — მარკა აღმოსავლეთ ფრანკთა სამეფოს, მოგვიანებით კი — საღვთო რომის იმპერიის შემადგენლობაში. ზოგჯერ ისტორიულ ლიტერატურაში ეწოდება „გეროს მარკა“ („გერონის მარკა“)

არსებობდა ასევე ბავარიის აღმოსავლეთი მარკა, რომელიც ავსტრიის საჰერცოგოს ბირთვი გახდა.

## ლიტერატურა 
*Reuter, Timothy. *Germany in the Early Middle Ages 800&ndash;1056*. New York: Longman, 1991.
*Thompson, James Westfall. *Feudal Germany, Volume II*. New York: Frederick Ungar Publishing Co., 1928.

## რესურსები ინტერნეტში 
*At Meyers Konversationslexikon, 1888
*At Zeidlers Universal-Lexicon, vol. 25, p. 1163-1164 

კატეგორია:საღვთო რომის იმპერიის მარკსაგრაფოები
კატეგორია:გერმანიის ისტორია
საქსონიის საჰერცოგო

**საქსონიის საჰერცოგო** () — სახელწოდება ტერიტორიულ-სახელმწიფოებრივი წარმონაქმნებისა, რომლებიც შედიოდა საღვთო რომის იმპერიის შემადგენლობაში:

1. 1180 წლამდე — ტომობრივი საჰერცოგო () მდინარეების რაინისა და ელბის ქვედა დინებებს შორის (დაახლოებით იკავებდა გერმანიის თანამედროვე მიწის, ქვემო საქსონიის ტერიტორიას).

2. ალოდიური სამფლობელოები ფეოდალებისა, რომლებიც 1180 წლიდან ატარებდნენ საქსონიის ჰერცოგის ტიტულს (იმ ტერიტორიებზე, რომლებიც განეკუთვნებოდა ზემო საქსონიის ისტორიულ ოლქს).

## ლიტერატურა 
* Caspar Ehlers: *Die Integration Sachsens in das fränkische Reich*. Vandenhoeck & Ruprecht, Göttingen 2007, ISBN 978-3-525-35887-0.
* Matthias Becher: *Rex, Dux und Gens. Untersuchungen zur Entstehung des sächsischen Herzogtums im 9. und 10. Jahrhundert*. Husum 1996, zugl. Habil.-Schrift, Univ. Paderborn, 1995, ISBN 3-7868-1444-9.
* Hans-Werner Goetz: *„Dux“ und „Ducatus“. Begriffs- und verfassungsgeschichtliche Untersuchungen zur Entstehung des sog. „jüngeren“ Stammesherzogtums an der Wende vom 9. zum 10. Jh.*. 2. Aufl., Bochum 1981, ISBN 3-921543-66-5
* Walther Lammers (Hrsg.): *Die Eingliederung der Sachsen in das Frankenreich*, Darmstadt 1970.
* Walther Lammers (Hrsg.): *Entstehung und Verfassung des Sachsenstammes*, Darmstadt 1967.
* Arno Jenkis: *Die Eingliederung „Nordalbingiens“ in das Frankenreich*. In: ZSHG 79 (1955), S.&nbsp;81 bis 104.
* Hans-Joachim Freytag: *Die Herrschaft der Billunger in Sachsen*, Göttingen 1951, zugl. Diss., Univ. Kiel, 1949.

კატეგორია:საჰერცოგოები
კატეგორია:საღვთო რომის იმპერია
კატეგორია:გერმანიის ისტორია
პატრიციები

**პატრიციები** (, -დან — „მამა“).

# ძველ რომში — პირი, რომელიც ეკუთვნოდა რომის მკვიდრ საგვარეულოს, ადგენდა მმართველთა კლასს და ფლობდა საზოგადოებრივ მიწებს.
# შუა საუკუნეების გერმანულ ქალაქებში — პირი, რომელიც ეკუთვნოდა შეძლებულ ბიურგერულ საგვარეულოს და ქალაქის თვითმმართველობაში თამაშობდა წამყვან როლს.

#### შუა საუკუნეების გერმანია 
„პატრიციებს“ () უწოდებდნენ იმპერიის საქალაქო ბიურგერობის (მოქალაქეების) უმაღლეს ფენებს, დიდებულ ვაჭრებს, მაგისტრატის ჩინის მფლობელებს, ასევე პიროვნებებს, რომლებსაც კანონით ჰქონდათ მიღებული „ბიურგერის“ სტატუსი (რომლებიც „ბიურგერობაში“ გადავიდნენ) და სხვა ფეოდალური წოდებების წარმომადგენლებს — არისტოკრატებსა (წარჩინებულები) და რაინდებს.

## ლიტერატურა 
* Michael Hecht: *Patriziatsbildung als kommunikativer Prozess. Die Salzstädte Lüneburg, Halle und Werl in Spätmittelalter und Früher Neuzeit* (= *Städteforschung.* Reihe A: *Darstellungen.* Bd. 79). Böhlau, Köln u. a. 2010, ISBN 978-3-412-20507-2 (Zugleich: Münster, Universität, Dissertation, 2008), (Löst sich vom Handbuchwissen und untersucht "Patriziat" nicht als ständische Einheit, sondern als kommunikativ reproduzierte, dynamische und relationale Ordnungsvorstellung anhand von Besitz- und Beteiligungsverhältnissen, Organisationsstrukturen, sozialem Profil, Erinnerungskultur(en), Initiationsritualen, Zulassungskonflikten, Präzedenzstreitigkeiten, sozialen Erkennungszeichen, ständischen Rollen und Karrieremustern).
* *Никулина Т. С.* Проблемы патрициата ганзейских городов в немецкой историографии. / В кн: Вопросы историографии внутренней и внешней политики зарубежных стран. Межвузовский сборник научных статей. — Самара, 1991. — С. 3-29.

კატეგორია:გერმანიის ისტორია
კატეგორია:ძველი რომი
კატეგორია:სოციალური ჯგუფები
ჩრდილოეთი მარკა

[მინი|350px|[საქსონიის აღმოსავლეთ მარკა|საქსონიის აღმოსავლეთ მარკის გაყოფა 965 წელს. ჩრდილოეთი მარკა გამოსახულია ვარდისფრად.]]
**ჩრდილოეთი მარკა** ან **ჩრდილოეთ საქსონიის მარკა** () — სასაზღვრო მარკა (მარკსაგრაფო), რომელიც 936 წელს დააარსა ჰაინრიხ I ფრინველმჭერმა ვენდების შემოსევებისგან საქსონიის საჰერცოგოს დასაცავად.

## ისტორია 
წარმოქმნილი მარკის (მას ეწოდებოდა აღმოსავლეთი) პირველ მმართველად მეფემ დანიშნა ზიგფრიდ მერზებურგელი (გ. 937 წლის 10 ივლისს), რომელიც ატარებდა „ლეგატის“ ტიტულს. მისი გარდაცვალების შემდეგ, ჰაინრიხ I ფრინველმჭერმა მარკგრაფად დანიშნა ზიგფრიდის ძმა, გერო (დაახ. 900 — 965 20 მაისი). გერო, მარკგრაფ ჰერმან ბილუნგთან ერთად, იმპერატორ ოტო I დიდის ერთ-ერთი მთავარი საყრდენი იყო აღმოსავლეთ გერმანიაში.

## ლიტერატურა 
* Lieselott Enders: *Altmark, Nordmark und die Elbe. Werden einer historischen Region.* In: *Aedificatio terrae: Beiträge zur Umwelt- und Siedlungsarchäologie Mitteleuropas. Festschrift für Eike Gringmuth-Dallmer zum 65. Geburtstag*, hrsg. von Gerson H. Jeute, 2007
* Johannes Schultze: *Nordmark und Altmark*, 1957 (nachgedruckt in: *Forschungen zur brandenburgischen und preußischen Geschichte*, 1964)
* Lutz Partenheimer: *Die Entstehung der Mark Brandenburg. Mit einem lateinisch-deutschen Quellenanhang.* 1. und 2. Auflage, Köln/Weimar/Wien 2007

კატეგორია:გერმანიის ისტორია
კატეგორია:საღვთო რომის იმპერიის მარკსაგრაფოები
გოგიძეები

**გოგიძეები** — გვარი. მისი ფუძეა საკუთარი სახელი გოგი. ამავე სახელის კნინობითი ფორმაა გიო, რომელიც დამოუკიდებელ სახელადაა გავრცელებული. 1817 წელს ყმის ნასყიდობის წიგნში, რომელიც პავლე ნემსაძეს ბეჟან წერეთლისთვის მიუცია, კაღელა გოგიძე მოიხსენიება. ბორბალოში მცხოვრებმა გლეხმა ივანე გოგიძემ 1829 წელს იქორწინა ვინმე დავითის ასულ მარიამზე. გოგიძეები ცხოვრობენ ლეჩხუმში, შიდა ქართლში, იმერეთში. საქართველოში სულ ცხოვრობს 1657 გოგიძე, მათ შორის ქალაქ თბილისში — 355, გორში — 390, წყალტუბოში — 272, ქუთაისში — 85.  

## სქოლიო
*
ბაკეუს ჟუდეცი

**ბაკეუს ჟუდეცი** () — ჟუდეცი რუმინეთში, მოლდოვის ისტორიულ ოლქში. მდებარეობს ქვეყნის აღმოსავლეთ ნაწილში.

ესაზღვრება აღმოსავლეთიდან ვასლუის, დასავლეთიდან კი ჰარგიტის და კოვასნის, ჩრდილოეთიდან ნიამცის, ხოლო სამხრეთიდან ვრანჩის ჟუდეცები.  

## იხილეთ აგრეთვე 
* რუმინეთის ჟუდეცები

## რესურსები ინტერნეტში 
*ოფიციალური საიტი

## სქოლიო
კატეგორია:რუმინეთის ჟუდეცები
რუდოლფ III (ბურგუნდიის მეფე)

**რუდოლფ III ზარმაცი** (, ; დ. 971 — გ.  6 სექტემბერი, 1032) — ბურგუნდიის მეფე (993–1032), მეფე კონრად I-ისა და მათილდას ვაჟი, ველფების დინასტიის უკანასკნელი წარმომადგენელი ბურგუნდიის ტახტზე.

## ბიოგრაფია 
რუდოლფ III ბურგუნდიის მეფე გახდა 993 წელს, კონრად I-ის გარდაცვალების შემდეგ. მისმა მმართველობამ ომებსა და აჯანყებებში გაიარა. მას არ შეეძლო მის წინააღმდეგ აჯანყებული დიდებულების დაშოშმინება. ბურგუნდიის მძიმე საშინაო მდგომარეობით ისარგებლა გერმანიის იმპერატორმა ჰაინრიხ II წმინდანმა, რომელიც შეიჭრა მის ტერიტორიაზე და რუდოლფს აიძულა, იგი ბურგუნდიის ტახტის მემკვიდრედ ეღიარებინა. ჰაინრიხის გარდაცვალების შემდეგ, ახალმა იმპერატორმა კონრად II-მაც იგივე აიძულა ბურგუნდიის მეფეს. საბოლოოდ, 1032 წელს რუდოლფის გარდაცვალების შემდეგ ბურგუნდია შევიდა საღვთო რომის იმპერიის შემადგენლობაში მესამე სამეფოს სახით, გერმანიასა და იტალიასთან ერთად.

## ქორწინება და შვილები 
1-ლი ცოლი: 994 წლის 12 იანვრამდე **აგალტრუდა** (გ. 21 მარტი, 1008/18 თებერვალი 1011). ამ ქორწინებიდან შვილები არ გასჩენია.

მე-2 ცოლი: **ირმენგარდა** (გ. 25/27 აგვისტოს, 1057 წლის შემდეგ), პროვანსის გრაფის, როტბალდ III-ის ქვრივი. ამ ქორწინებიდან შვილები არ გასჩენია.

უცნობი საყვარლისგან რუდოლფს ჰყავდა, როგორც მინიმუმ, ერთი უკანონო ვაჟი:
* **გუგო** (გ. 1038 წლის 31 აგვისტოს).

## რესურსები ინტერნეტში 
* 
* KINGS of UPPER BURGUNDY 888—1032 (WELF)  Foundation for Medieval Genealogy
* 

კატეგორია:დაბადებული 971
კატეგორია:გარდაცვლილი 6 სექტემბერი
კატეგორია:გარდაცვლილი 1032
კატეგორია:ბურგუნდიის მეფეები
ბისტრიცა-ნესეუდის ჟუდეცი

**ბისტრიცა-ნესეუდის ჟუდეცი** () — ჟუდეცი რუმინეთში, ტრანსილვანიის ისტორიულ ოლქში. მდებარეობს ქვეყნის ჩრდილოეთ ნაწილში.

ესაზღვრება აღმოსავლეთიდან სუჩავის, დასავლეთიდან კი კლუჟის, ჩრდილოეთიდან მარამურეშის, ხოლო სამხრეთიდან მურეშის ჟუდეცები.  

## იხილეთ აგრეთვე 
* რუმინეთის ჟუდეცები

## რესურსები ინტერნეტში 
*ოფიციალური საიტი

## სქოლიო
კატეგორია:რუმინეთის ჟუდეცები
იან სავერეი

მინიატიურა|იან სავერეის „დოდო“
**იან სავერეი** (ნიდ. Jan Savery 1589, ჰაარლემი – 7 აგვისტო 1654, უტრეხტი) – ოქროს საუკუნის ნიდერლანდელი მხატვარი. ხშირად მოიხსენიებენ როგორც უბრალოდ „იანს“, რადგანაც თავის ცნობილ ნამუშევრებს ჩვეულებრივ ასე აწერდა ხოლმე; თუმცა მისი ტილოები ზოგჯერ ხელმოწერილია „ჰანსის“ სახელითაც, რაც იოჰანსის შემოკლებული ვარიანტია.

## ბიოგრაფია 
იან სავერეი იაკობ სავერეის (1565-1603) ვაჟი და ჰანს სავერეისა (1564-1623) და რულანტ სავერეის ძმისწული იყო. ეს სამივე მხატვარი კორტრეიკში ესპანურ ნიდერლანდებში დაიბადა, მაგრამ 1584-1586 წლებში ჩრდილოეთით, ჰარლეემში გადასახლდა. იანი ბიძამის რულანტის მოწაფე იყო, რომელსაც 1613 წელს პრაღის სამეფო სასახლეში ახლდა, 1619 წლიდან უტრეხტში მისი შეგირდი იყო, ხოლო 1639 წლიდან ბიძამისის ხელობა განაგრძო.

ჰანს სავერეი ცნობილია დოდოს ნახატის შექმნით, რომელზე მუშაობაც მან 1651 წელს დაასრულა. ტილო ოქსფორდის უნივერსიტეტის ბუნებისმეტყველების მუზეუმშია დაცული.

ფართოდ არის გავრცელებული წარმოდგენა, რომ ლუის კეროლი (რომელიც ოქსფორდდამთავრებული მათემატიკოსი იყო) ისე მოიხიბლა ოქსფორდში ჩამოკიდებული დოდოს ნახატით, რომ მსგავსი არსება აღწერა თავის ნაწარმოებში „ელისი საოცრებათა ქვეყანაში“.

## ლიტერატურა 
* Hans Savery II in the RKD, the Netherlands Institute for Art History.

კატეგორია:ნიდერლანდელი მხატვრები
კატეგორია:მხატვრები ანბანის მიხედვით
ლენიანოს ბრძოლა

**ლენიანოს ბრძოლა** — ბრძოლა 1176 წლის 29 მაისს, რომლის დროსაც ლომბარდიის ლიგის ჯარებმა გაანადგურეს საღვთო რომის იმპერიის იმპერატორის, ფრიდრიხ I ბარბაროსას ჯარები. ლენიანოს ბრძოლაში დაღუპულთა ზუსტი რაოდენობა უცნობია, მაგრამ ივარაუდება დიდი დანაკარგები ორივე მხრიდან. საბოლოოდ ფრიდრიხ ბარბაროსამ და რომის პაპმა ალექსანდრე III-მ შეთანხმებას მიაღწიეს 1178 წლის 24 ივლისს, ვენეციის კონგრესის დროს. ამასთანავე ფრიდრიხი რომის პაპს დაემორჩილა, როგორც მსოფლიო ეკლესიის მეთაურს. ფრიდრიხსა და სიცილიის სამეფოს შორის გამოცხადდა 15-წლიანი ნეიტრალიტეტი, ხოლო ფრიდრიხსა და ლომბარდიის ლიგას შორის — 6-წლიანი.

## რესურსები ინტერნეტში 
* ბრძოლის აღწერა 

კატეგორია:საღვთო რომის იმპერიის ბრძოლები
კატეგორია:XII საუკუნის ბრძოლები
კატეგორია:იტალიის ბრძოლები
კატეგორია:1176 წლის ბრძოლები
პედრუ ალვარიშ კაბრალი

**პედრუ ალვარიშ კაბრალი** (; დ. 1467/68 ბელმონტი, პორტუგალია — გ. 1520, სანტარენი, პორტუგალია) — პორტუგალიელი ზღვაოსანი და მოგზაური. მან ჩაატარა ექსპედიცია სამხრეთ ამერიკის ჩრდილოეთ სანაპიროებზე და ეს ტერიტორიები პორტუგალიის საკუთრებად გამოაცხადა.

## მოგზაურობა 
მარცხნივ|მინი|240 პქ|გამგზავრებისა (წითელი) და უკან დაბრუნების (ლურჯი) მარშრუტი
1500 წელს, მას შემდეგ, რაც ვასკო და გამამ კეთილი იმედის კონცხის გავლით აღმოსავლეთისკენ მიმავალი გზა პირველად გაიარა, კაბრალი იმ ექსპედიციის მეთაურად დანიშნეს, რომელსაც უნდა გაეკვლია გზა ინდოეთისაკენ. თავდაპირველად, მისი ფლოტი, დასავლეთით, ატლანტის ოკეანისკენ გაემართა და ბრაზილიაში ჩავიდა, რომელიც ტორდესილასის ხელშეკრულების მიხედვით გამყოფი ხაზის აღმოსავლეთით მდებარეობდა და კაბრალმა ის პორტუგალიის საკუთრებად გამოაცხადა.

შემდგომ კეთილი იმედის კონცხს მიაშურა, სადაც რამდენიმე გემი დაკარგა, რომელთაგან ერთ-ერთის კაპიტანი ბარტოლომეუ დიაში იყო.

## რესურსები ინტერნეტში 
* კაბრალი 
* პედრუ ალვარიშ კაბრალი — ენციკლოპედია ბრიტანიკა

კატეგორია:პორტუგალიელი მოგზაურები
კატეგორია:დაბადებული 1468
კატეგორია:გარდაცვლილი 1520
კატეგორია:შუა საუკუნეების მოგზაურები
ანა ფერისი

**ანა კეი ფერისი** ( დ. 29 ნოემბერი, 1976) — ამერიკელი მსახიობი და მომღერალი. ცნობილია კომედიური როლებით ფილმებში: „ძალიან საშიში კინო“, „თარგმანში დაკარგული“, „ბიჭებს ეს მოსწონთ“, „ჩემი სუპერ ექს-გოგონა“, „რამდენი გყოლია...?“, „დიქტატორი“, „ერთ წელიწადს გაძლევ“ და სხვა.

## ბიოგრაფია
დაიბადა ქალაქ ბალტიმორში. როდესაც 6 წლისა იყო ოჯახთან ერთად საცხოვრებლად ქალაქ ედმონდსში გადავიდა. მამამისი ჯეკ ფერისი მუშაობდა სოციოლოგად ვაშინგტონის უნივერსიტეტში და იყო იმავე უნივერსიტეტის შიდა კომუნიკაციების ვიცე-პრეზიდენტი, ხოლო მოგვიანებით ვაშინგტონის ბიოტექნოლოგიისა და ბიოსამედიცინო ასოციაციის ხელმძღვანელი; დედამისი — კარენი ედმონდსის სკოლის მასწავლებლად მუშაობდა. ფერისს ჰყავს უფროსი ძმა რობერტი, რომელიც პროფესიით სოციოლოგია და არის კალიფორნიის უნივერსიტეტის პროფესორი. ანა ფერისმა 9 წლის ასაკში სიეტლის თეატრში ითამაშა თავისი პირველი როლი. ედმონდსის საშუალო სკოლის დამთავრების შემდეგ ჩააბარა ვაშინგტონის უნივერსიტეტში, სადაც სწავლობდა ლიტერატურას.

1999 წელს მიიღო პირველი მნიშვნელოვანი როლი ფილმში „შეყვარებულთა შესახვევი“. 2000 წელს ითამაშა ფილმში „ძალიან საშიში კინო“. არაერთი ჟურნალის გარეკანზე გამოჩნდა, მათ შორის იყო „Raygun“, „Playboy“, „Self“, „Cosmopolitan“ და სხვა.

2004–2008 წლებში ქორწინებაში იმყოფებოდა ბენ ინდრასთან. 2009 წელს დაქორწინდა კრის პრეტზე. 2012 წელს მათ შეეძინათ ვაჟიშვილი ჯეკი. 2017 წელს დაშორება გადაწყვიტეს, მაგრამ ისინი ოფიციალურად 2018 წლის ოქტომბერში განქორწინდნენ.

## რესურსები ინტერნეტში 
* 

კატეგორია:ამერიკელი მსახიობები
კატეგორია:დაბადებული 29 ნოემბერი
კატეგორია:დაბადებული 1976
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ფილიპ შვაბიელი

მინი|200პქ
**ფილიპ შვაბიელი** (; დ. აგვისტო 1177 — გ. 21 ივნისი, 1208, ბამბერგი) — ვიურცბურგის ეპისკოპოსი (1190–1191), ტოსკანის მარკგრაფი (1195–1197), შვაბიის ჰერცოგი (1196–1208), გერმანიის მეფე (1198—1208), საღვთო რომის იმპერიის იმპერატორის, ფრიდრიხ I ბარბაროსასა და ბურგუნდიის პფალცგრაფის, ბეატრის I ბურგუნდიელის უმცროსი ვაჟი. კარგად განათლებული და პატივცემული მმართველი, მან თავისი ცხოვრების ათი წელი გაატარა საღვთო რომის იმპერიის გვირგვინისთვის ბრძოლაში, მაგრამ საბოლოოდ დაიღუპა თავისი ქალიშვილის უკუგდებული საქმროს ხელით.

## რესურსები ინტერნეტში 
* 
* 

კატეგორია:შვაბიის ჰერცოგები
კატეგორია:გერმანიის მეფეები
კატეგორია:ვიურცბურგის ეპისკოპოსები
კატეგორია:ტოსკანის მარკგრაფები
კატეგორია:ჰოენშტაუფენები
კატეგორია:დაბადებული 1177
კატეგორია:გარდაცვლილი  21 ივნისი
კატეგორია:გარდაცვლილი 1208
კიფჰოიზერი

thumb|300px|ფრიდრიხ I ბარბაროსა
**კიფჰოიზერი** () — მცირე, ტყით დაფარული მთის მასივი, რომელიც წარმოადგენს შუაგერმანული მთის სისტემის ნაწილს და მდებარეობს ჰარციდან სამხრეთ-აღმოსავლეთით. მთის მასივი მდებარეობს ჰელმესა (*Helme*) და უნშტრუტის (*Unstrut*) ველებს შორის. მასივის უმაღლესი წერტილია კულპენბერგი (*Kulpenberg*), რომლის სიმაღლეც 477 მეტრია (მასზე დამაგრებულ 94-მეტრიან სატელევიზიო ანძასთან ერთად).

კელბრადან (*Kelbra*) აღმოსავლეთით 7 კმ-ში, მთა პფინგსტბერგზე (*Pfingstberg*) მდებარეობს პირველად 972 წელს მოხსენიებული სამეფო კარის ნანგრევები ტილედაში, რომელსაც თითქმის ყველა გერმანიის მეფე სტუმრობდა 1198 წლამდე.

## ლიტერატურა 
* Baedecker. Deutschland. Verlag Karl Baedeker. — 2002. ISBN 3-8297-1004-6
* *Martin Kitchen*. The Cambridge Illustrated History of Germany: Cambridge University Press. — 1996. ISBN 0-521-45341-0
* *Reinhard Pözorny*(Hg) Deutsches National-Lexikon- DSZ-Verlag ISBN 3-925924-09-4

კატეგორია:გერმანიის ქედები
რომანია

მინი|მარჯვნივ|192პქ|რომანიის პეიზაჟი
**რომანია** (*Romagna*) — ისტორიული ოლქი იტალიის ცენტრში, თანამედროვე ემილია-რომანიის რეგიონის სამხრეთ-აღმოსავლეთით, მარკეს ჩრდილოეთით. დასავლეთიდან შემოსაზღვრულია აპენინებით, აღმოსავლეთით — ადრიატიკის ზღვით. რომანიის (რაც ნიშნავს „რომის“) ოლქის ცნება გაჩნდა ლანგობარდების მეფე აისტულფისა და ფრანკთა მეფე პიპინ მოკლეს რავენისთვის კონფლიქტის დროს.

## რესურსები ინტერნეტში 
* Artikel in Meyers Großes Konversationslexikon von 1909, abgerufen am 25. August 2011

კატეგორია:იტალიის ისტორიული რეგიონები
კატეგორია:ემილია-რომანია
ტოსკანის მარკა

**ტოსკანის მარკა** (ან **ტოსკანის მარკსაგრაფო**) — მარკა, რომელიც შექმნეს კაროლინგებმა ყოფილი ლანგობარდების სახელმწიფოს ტერიტორიაზე. ჩრდილოეთით იგი ესაზღვრებოდა იტალიის სამეფოს, აღმოსავლეთითა და სამხრეთით — პაპის ოლქს, დასავლეთით — ლიგურიის ზღვა. თვითონ მარკა წარმოადგენდა საგრაფოების კრებულს (ძირითადად, არნოს ხეობაში).

## რესურსები ინტერნეტში 
* MARCHESI of TUSCANY

## ლიტერატურა 
* Wickham, Chris. *Early Medieval Italy: Central Power and Local Society 400–1000*. MacMillan Press: 1981.

კატეგორია:იტალიური სახელმწიფოები
კატეგორია:საღვთო რომის იმპერიის სახელმწიფოები
ალბრეხტ I დათვი

**ალბრეხტ I ბრანდენბურგელი** (, ასევე **ალბრეხტ დათვი** (), ალბრეხტ ბალენშტედტიელი (; დაახ. 1100 — 18 ნოემბერი, 1170, სავარაუდოდ შტენდალი) — გრაფი ასკანიების გვარიდან, ბრანდენბურგის მარკსაგრაფოს დამაარსებელი და ბრანდენბურგის პირველი მარკგრაფი. ალბრეხტმა დიდი წვლილი შეიტანა აღმოსავლეთ მიწების კოლონიზაციაში. ალბრეხტ ბრანდენბურგელის დროს მარკა შევიდა საღვთო რომის იმპერიის შემადგენლობაში.

## ლიტერატურა 
* Helmut Assing: *Albrecht der Bär. Markgraf von Brandenburg (1150/57–1170)*. In: Eberhard Holtz und Wolfgang Huschner (Hrsg.): *Deutsche Fürsten des Mittelalters. Fünfundzwanzig Lebensbilder*. Edition Leipzig, Leipzig 1995, S. 221–233, ISBN 3-361-00437-3.
* E. Bohm: *Heveller*. In: *Lexikon des Mittelalters*. Band 4, S. 2198. DTV, München 2002. ISBN 3-423-59057-2 (Und weitere Seiten zum Thema, z. B. zu Jaxa von Köpenick)
* Hans-Dietrich Kahl: *Das Ende des Triglaw von Brandenburg. Ein Beitrag zur Religionspolitik Albrechts des Bären.* In: *Zeitschrift für Ostmitteleuropa-Forschung*. Band 3, Marburg, 1954, S. 68–76. 
* Hans-Dietrich Kahl: *Slawen und Deutsche in der brandenburgischen Geschichte des zwölften Jahrhunderts. Die letzten Jahrzehnte des Landes Stodor.* 2 Bände, Mitteldeutsche Forschungen. Bd 30/I+II. Böhlau, Köln/Graz 1964.
* Herbert Ludat: *Legenden um Jaxa von Köpenick, Deutsche und slawische Fürsten im Kampf um Brandenburg in der Mitte des 12. Jahrhunderts.* Deutschland und der Osten. Band 2. Berlin 1936. (auch in: Herbert Ludat: *Slaven und Deutsche im Mittelalter.* Mitteldeutsche Forschungen. Band 86. Böhlau, Köln/Wien 1982, S. 27–84.).
* Uwe Michas: *Slawen und Germanen im Berliner Raum*. In: *Berlinische Monatsschrift.* Edition Luisenstadt. Berlin 1999, H. 1, S. 4–10. 
* Lutz Partenheimer: *Albrecht der Bär*. 2. Auflage, Böhlau Verlag, Köln 2003. ISBN 3-412-16302-3
* Lutz Partenheimer: *Die Kriege Albrechts des Bären.* in: *Die frühen Askanier.* Beiträge zur Regional- und Landeskultur Sachsen-Anhalts. Bd 28. Halle 2003, S. 35-71. ISBN 3-928466-58-5 (online)
* Lutz Partenheimer: Die Entstehung der Mark Brandenburg. Mit einem lateinisch-deutschen Quellenanhang. 1. und 2. Auflage, Köln/Weimar/Wien 2007.

კატეგორია:გერმანიის ისტორია
კატეგორია:საქსონიის ჰერცოგები
კატეგორია:ბრანდენბურგის მარკგრაფები
კატეგორია:დაბადებული 1100
კატეგორია:გარდაცვლილი 1170
კატეგორია:დაბადების ადგილი უცნობია
კონრად III

**კონრად III **(; 1093, ბამბერგი, გერმანია — 15 თებერვალი 1152, ბამბერგი, გერმანია) — გერმანიის პირველი მეფე (1138 — 1152) ჰოენშტაუფენების დინასტიიდან, ფრანკონიის ჰერცოგი (1116 — 1138). შვაბიის ჰერცოგის, ფრიდრიხ I ფონ შტაუფენისა და საღვთო რომის იმპერიის იმპერატორის, ჰაინრიხ IV-ის ქალიშვილის, აგნესა ფრანკონიელის (1072 — 24 სექტემბერი 1143) მეორე ვაჟი.

## ლიტერატურა 
* Gerd Althoff: *Konrad III. (1138–1152).* In: Bernd Schneidmüller, Stefan Weinfurter (Hrsg.): *Die deutschen Herrscher des Mittelalters. Historische Portraits von Heinrich I. bis Maximilian I. (919–1519)*. Beck, München 2003, S. 217–231, ISBN 3-406-50958-4.
* Wilhelm Bernhardi: *Konrad III.* Jahrbücher der Deutschen Geschichte. Duncker & Humblot, Berlin 1975. (Neudruck der 1. Auflage von 1883 aus den Jahrbüchern der Deutschen Geschichte)
* Ferdinand Geldner: *Kaiserin Mathilde, die deutsche Königswahl von 1125 und das Gegenkönigtum Konrads III.* In: Zeitschrift für bayerische Landesgeschichte. Band 40, 1977, S. 3–22.
* Gesellschaft für staufische Geschichte (Hrsg.): *Konrad III. (1138–1152). Herrscher und Reich* (= *Schriften zur staufischen Geschichte und Kunst.* Band 30). Göppingen 2011, ISBN 978-3-929776-22-5.
* Knut Görich: *Fürstenstreit und Friedensstiftung vor dem Aufbruch Konrads III. zum Kreuzzug.* In: Zeitschrift für die Geschichte des Oberrheins. Band 158, 2010, S. 117–136.

კატეგორია:გერმანიის მეფეები
კატეგორია:ჰოენშტაუფენები
კატეგორია:მეორე ჯვაროსნული ლაშქრობა
კატეგორია:ფრანკონიის ჰერცოგები
კატეგორია:დაბადებული 1093
კატეგორია:გარდაცვლილი 1152
ფუგერები

**ფუგერები** () — XV-XVII საუკუნეების გერმანიის ვაჭრებისა და ბანკირების უმსხვილესი (ველზერებთან ერთად) საგვარეულო, რომელიც საქმეებს აწარმოებდა მთელ ევროპასა და მის ფარგლებს გარეთ. ფუგერების საქმიანობა — ადრეული ევროპული კაპიტალიზმის უმაღლესი წერტილია.

XVII საუკუნის დასაწყისში გაკოტრების შემდეგ ფუგერები საქმოსნებიდან გადაიქცნენ შვაბიის მსხვილ მიწათმფლობელებად. ფუგერების ბაბენჰაუზენისა და გლეტის შტოებს უბოძეს მთავრის ტიტული (1803 და 1913 წლებში, შესაბამისად). საღვთო რომის იმპერიის დაშლის შემდეგ ყველა ფუგერი მედიატიზირდა.

## რესურსები ინტერნეტში 
* Quellen zur Geschichte der Familie Fugger

## ლიტერატურა 
* Günter Ogger: "Kauf dir einen Kaiser" (1979)
* Mark Häberlein: *Die Fugger: Geschichte einer Augsburger Familie (1367–1650).* Kohlhammer, Stuttgart 2006, ISBN 3-17-018472-5.
* Franz Herre: *Die Fugger in ihrer Zeit*. 12., neu illustrierte Auflage. Wißner, Augsburg 2005, ISBN 3-89639-490-8.
* Martin Kluger: *Die Fugger in Augsburg: Kaufherrn, Montanunternehmer, Bankiers und Stifter.* context, Augsburg 2013, ISBN 978-3-939645-63-4.
* Martin Kluger, Wolfgang B. Kleiner (Fotos): *Die Fugger: die deutschen Medici in und um Augsburg*. Geschichte und Sehenswürdigkeiten, herausgegeben von Regio-Augsburg-Tourismus. Context, Augsburg 2009, ISBN 978-3-939645-13-9. (Reise-Taschenbuch)
* Harald Parigger: *Fugger und der Duft des Goldes: Die Entstehung des Kapitalismus*. Illustriert von Klaus Puth. Arena, Würzburg 2009, ISBN 978-3-401-05992-1. (Jugendbuch)

## სქოლიო
ივრეის მარკა

**ივრეის მარკა** — მარკა, რომელიც არსებობდა X საუკუნეში თანამედროვე იტალიისა და საფრანგეთის საზღვარზე. მისი დედაქალაქი იყო ქალაქი ივრეა. ივრეის მარკას მართავდნენ ივრეის დინასტიის წარმომადგენლები.

მარკა შეიქმნა 888 წელს იტალიის მეფე გვიდოს მიერ ანსკარისთვის, რომელიც მას მხარს უჭერდა საფრანგეთის ტახტისთვის ბრძოლაში, რომელიც წარუმატებელი აღმოჩნდა. ანსკარის შთამომავლები მარკას მართავდნენ მთელი X საუკუნე, ზოგიერთი მათგანი იტალიის მეფეც ხდებოდა, თუმცა XI საუკუნის დასაწყისში ივრეის მარკგრაფის ტიტული ვაკანტური გახდა და იმპერატორმა კონრად II-მ აღარ დანიშნა ახალი მარკგრაფი.

## ივრეის მარკგრაფები 
* ანსკარი (888—902)
* ადალბერტი I (902—924)
* ბერენგარი II (924—950)
* გი (950—965)
* ადალბერტ II (965—970)
* კონრადი (970 — დაახლ. 990)
* არდუინი (დაახლ. 990—1015)

## ლიტერატურა 
*Wickham, Chris. *Early Medieval Italy: Central Power and Local Society 400-1000*. MacMillan Press: 1981. 

## რესურსები ინტერნეტში 
* MARCHESI d'IVREA 

კატეგორია:ივრეის მარკგრაფები
კატეგორია:იტალიის ისტორია
ვერონის მარკა

[მინი|მარჯვნივ|200პქ|იტალია დაახლოებით [1000 წელს. ვერონა გამოყოფილია ცისფრად, მოგვიანებით მოექცა კარინტიის ჰერცოგების გავლენის ქვეშ]]
**ვერონის მარკა** — შუა საუკუნეების მარკა საღვთო რომის იმპერიის შემადგენლობაში, ჩრდილო-აღმოსავლეთ იტალიის ტერიტორიაზე. მარკის ცენტრი იყო ქალაქები ვერონა და აკვილია.

მარკა შექმნა უნროშიდების დინასტიის წარმომადგენელმა ბერენგარ I-მა, რომელიც მოგვიანებიათ, 890 წელს, იტალიის მეფე გახდა. მარკა გაუქმდა ლომბარდიის ლიგის შექმნის შემდეგ.

## ლიტერატურა 
* Katrin Baaken: *„Elisina curtis nobilissima“. Welfischer Besitz in der Markgrafschaft Verona und die Datierung der Historia Welforum.* In: Deutsches Archiv für Erforschung des Mittelalters Bd. 55 (1999) S. 63-94 online

## რესურსები ინტერნეტში 
* Archäologie online: Marca Veronensis 
* Veröffentlichungen zur Mark Verona im Opac der Regesta Imperii

კატეგორია:საღვთო რომის იმპერიის მარკსაგრაფოები
ბოიან პავლოვიჩი

**ბოიან პავლოვიჩი** (დ. 8 ნოემბერი, 1986, ლოზნიცა, მაჩვანის რაიონი, იუგოსლავიის სფრ) — სერბი ფეხბურთელი, საფეხბურთო კლუბ „ზესტაფონის“ მეკარე.

## ტიტულები 
* უმაღლესი ლიგა მეორე ადგილი: 2013/2014
* მაკედონიის პირველი ლიგა ჩემპიონი: 2008/2009
* სერბეთის სუპერ ლიგა მეორე ადგილი: 2009/2010
* სერბეთის თასის გამარჯვებული: 2009/2010

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი ზესტაფონის ოფიციალურ საიტზე 

კატეგორია:სერბი ფეხბურთელები
კატეგორია:დაბადებული 1986
კატეგორია:ცრვენა ზვეზდას ფეხბურთელები
კატეგორია:აღდამის ყარაბაღის ფეხბურთელები
კატეგორია:აშკელონის ჰაპოელის ფეხბურთელები
კატეგორია:ზესტაფონის ფეხბურთელები
კატეგორია:დაბადებული 8 ნოემბერი
კატეგორია:ცოცხალი ადამიანები
ლუქსემბურგები

**ლუქსემბურგები** — დინასტია, რომელიც მართავდა საღვთო რომის იმპერიას (1308—1313, 1346—1400, 1410—1437), ჩეხეთს (1310—1437), უნგრეთსა (1387—1437) და ლუქსემბურგს, ლიმბურგიული სახლის შტო. დინასტიას სათავე დაუდო ლიმბურგის ჰერცოგმა, ვალერან III-მ (1170—1226), რომელმაც, ლუქსემბურგის გრაფის ასულთან, ერმეზიდა I-თან (1186—1247) ქორწინების წყალობით, მოიპოვა უფლებები ლუქსემბურგზე. მისი შვილიშვილებიდან, ჰაინრიხ V ლუქსემბურგელის (1216—1271; 1247 წლიდან ლუქსემბურგის გრაფი) ვაჟებიდან დაიწყო ორი შტო — საიმპერიო და ფრანგული.

მნიშვნელოვანი წარმომადგენლები:

* ჰაინრიხ VII
* იოჰან ლუქსემბურგელი
* კარლ IV
* სიგიზმუნდ I ლუქსემბურგი.

## ლიტერატურა 
* Jörg K. Hoensch: *Die Luxemburger. Eine spätmittelalterliche Dynastie gesamteuropäischer Bedeutung 1308–1437.* Kohlhammer, Stuttgart 2000. ISBN 3-17-015159-2 (Gut lesbare Gesamtdarstellung mit weiteren Literaturhinweisen)


კატეგორია:დინასტიები
ოქროს ბულა (1356)

[მინი|მარჯვნივ|[კარლ IV (სრი)|კარლ IV გამოსცემს ოქროს ბულას.]]
**1356 წლის ოქროს ბულა** () — საღვთო რომის იმპერიის საკანონმდებლო აქტი, რომელიც მიიღო იმპერიის რაიხსტაგმა 1356 წელს. ყველაზე ცნობილი იმ დოკუმენტებიდან, რომელთაც ეწოდებოდა „ოქროს ბულა“. დოკუმენტის ლათინურ ენაზე შედგენილი ტექსტი დამტკიცდა იმპერატორ კარლ IV ლუქსემბურგის მიერ. ოქროს ბულის მოქმედებები შეწყდა იმპერიის არსებობის დასასრულთან ერთად (1806 წელი).

## ისტორია 
კარლ IV ყველაზე მეტად დაკავებული იყო ჩეხეთის სამეფოში თავისი ძალაუფლების გამტკიცებითა და პირადი სამფლობელოების გაფართოებით. მან განამტკიცა იმპერიის პოლიტიკური დაშლა, როდესაც 1356 წელს გამოსცა „ოქროს ბულა“. ბულა აღიარებდა მთავრების სრულ სუვერენიტეტს თავიანთ სამფლობელოებში, კანონიერს ხდიდა ფეოდალებს შორის ომს, კრძალავდა ქალაქთა კავშირების შექმნას.

ბულა რეგლამენტირებდა შვიდი საიმპერიო კურფიურსტის კოლეგიის (მაინცის, ტრირისა და კელნის არქიეპისკოპოსები, ჩეხეთის მეფე, რაინის პფალცგრაფი, საქსონიის ჰერცოგი და ბრანდენბურგის მარკგრაფი) მიერ გერმანიის მეფის (იმპერატორის) არჩევას და განსაზღვრავდა ამ კურფიურსტების უფლებებს. რაიხსტაგში წამყვანი როლი ჰქონდა მაინცის არქიეპისკოპოსს. გარდა ამისა, ბულა კრძალავდა საკურფიურსტოების ტერიტორიების გაყოფას. ამავე დოკუმენტით მტკიცდებოთა კურფიურსტების უფლება საკუთარი მონეტების განუსაზღვრელი რაოდენობით მოჭრაზე.

## ლიტერატურა 
*

## სქოლიო
კატეგორია:1356
კატეგორია:გერმანიის სამართლის ისტორია
კატეგორია:საღვთო რომის იმპერია
ლესლი ჰოვარდი (მსახიობი)

**ლესლი ჰოვარდი** ( დ. 3 აპრილი, 1893 — გ. 1 ივნისი, 1943) — ინგლისელი კინოსა და თეატრის მსახიობი. ყველაზე ცნობილი როლები 1940-იან წლებში აქვს შესრულებული. აქტიურად მონაწილეობდა ანტინაცისტურ პროპაგანდაში.

## ფილმოგრაფია
## რესურსები ინტერნეტში
* 
* 
* ლესლი ჰოვარდი Virtual History-ზე

კატეგორია:ინგლისელი მსახიობები
კატეგორია:დაბადებული 3 აპრილი
კატეგორია:დაბადებული 1893
კატეგორია:გარდაცვლილი  1 ივნისი
კატეგორია:გარდაცვლილი 1943
კატეგორია:მსახიობები ანბანის მიხედვით
კატეგორია:ინგლისელი მამაკაცი სცენარისტები
კატეგორია:ლონდონში დაბადებულები
სილეზიის ომები

[მინი|მარჯვნივ|300პქ|ბრძოლა ჰოენფრიდბერთან [სილეზიის მეორე ომის დროს]]
**სილეზიის ომები** — სამი სამხედრო კონფლიქტი ავსტრიასა და პრუსიას შორის, რომელსაც ფრიდრიხ II დიდი მეთაურობდა. კონფლიქტების მსვლელობისას 1740 წლიდან 1763 წლამდე სილეზიის პროვინცია გლაცის საგრაფოსთან ერთად პრუსიის შემადგენლობაში გადავიდა. ინგლისი, საფრანგეთი, რუსეთი და უფრო პატარა ევროპული სახელმწიფოები არაპირდაპირ მონაწილეობდნენ სილეზიის ომებში, მხარს უჭერდნენ ჯერ ერთ, შემდეგ მეორე მხარეს, შექმნილი სიტუაციის მიხედვით. საერთო ჯამში ინგლისი იყო ავსტრიის მხარეზე, ხოლო საფრანგეთი — პრუსიის.

## ქრონოლოგია 
პირველი ორი ომი — სილეზიის პირველი ომი (1740—1742 წწ.) და სილეზიის მეორე ომი (1744—1745 წწ.) მოიცავს პრუსიის მონაწილეობას ავსტრიული მემკვიდრეობისათვის ომში (1740—1748 წწ.). სილეზიის მესამე ომი უფრო მეტად ცნობილი იყო, როგორც შვიდწლიანი ომი (1756—1763 წწ.)

## რესურსები ინტერნეტში 
* Война за Австрийское наследство
* Династические войны в Европе XVIII века 
* Участие России в войне за Австрийское Наследство
* Польша. Легница 
* Семилетняя война
* Бытом- город в Польше 
* Австрийское Наследство. БСЭ

კატეგორია:პრუსიის ომები
კატეგორია:სილეზიის ისტორია
კატეგორია:ომი ავსტრიული მემკვიდრეობისათვის
ემილ კონსტანტინესკუ

**ემილ კონსტანტინესკუ** (, 19 ნოემბერი 1939, ბენდერი, მოლდოვა) – რუმინელი პოლიტიკოსი,  ქვეყნის პრეზიდენტი 1996–2000 წლებში.

პროფესიიით გეოლოგი. 1966 წლიდან ასწავლიდა ბუქარესტის უნივერსიტეტის გეოლოგიურ ფაკულტეტზე. 1989 წლის რუმინეთის რევოლუციის შემდეგ ჩამოაყალიბა პოლიტიკური გაერთიანება – მოქალაქეთა კავშირი. 1992 წელს აირჩიეს ბუქარესტის უნივერსიტეტის პრეზიდენტად. 1996-2000 წლებში კი რუმინეთის პრეზიდენტია.

## რესურსები ინტერნეტში 
* ოფიციალური ვებსაიტი
*

კატეგორია:რუმინეთის პრეზიდენტები
კატეგორია:დაბადებული 1939
კატეგორია:ცოცხალი ადამიანები
ბუქარესტის უნივერსიტეტი

**ბუქარესტის უნივერსიტეტი** (რუმინ. Universitatea din București) — რუმინეთის უმსხვილესი უნივერსიტეტი.
## ისტორია 
დაარსებულია 1864 წელს პრინც ალექსანდრ იოან კუზეს დეკრეტით.

## რესურსები ინტერნეტში 
* ოფიციალური საიტი
* Goliat — უნივერსიტეტში შემუშავებული პირველი რუმინული დხთ.

კატეგორია:რუმინეთის უნივერსიტეტები
კატეგორია:განათლება ბუქარესტში
კატეგორია:უნივერსიტეტები ანბანის მიხედვით
ოსკარის მე-9 დაჯილდოება

**ოსკარის მე-9 დაჯილდოების ცერემონია** — საუკეთესო ფილმებისა და კინოხელოვანების რიგით მე-9 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით.

## ლაურეატები
კატეგორია:ოსკარის დაჯილდოების ცერემონიები
ენოს საგრაფო

მინი|მარჯვნივ|300პქ|ენოს საგრაფოს რუკა
**ენოს საგრაფო** ან **ჰენეგაუს საგრაფო** — შუა საუკუნეების საგრაფო, რომელიც მდებარეობდა თანამედროვე ბელგიის ტერიტორიაზე. ფრანგულად ეწოდებოდა **ენოს საგრაფო** (), გერმანულად — **ჰენეგაუს საგრაფო** (). სახელწოდება მომდინარეობს დასახლებული პუქნტის სახელიდან, რომელიც მდებარეობდა საგრაფოს სამხრეთში, ან მდინარე ენისგან (), რომელიც ამ რეგიონს კვეთდა.

თავდაპირველად საგრაფო შედიოდა ლოთარინგიის საჰერცოგოში, ხოლო 959 წელს ამ უკანასკნელის გაყოფის შემდეგ — ქვემო ლოთარინგიის საჰერცოგოში. 925 წლიდან ენოს გრაფები იყვნენ აღმოსავლეთ ფრანკთა სამეფოს ვასალები, მოგვიანებით — საღვთო რომის იმპერიის ვასალები. საგრაფოს დედაქალაქი იყო მონსი, გარდა ამისა, მასში შედიოდა ქალაქები ვალანსიენი და კამბრე.

## რესურსები ინტერნეტში 
* საიტი MEDIEVAL LANDs 
* მიროსლავ მარეკის საიტი, რენიეს სახლი 
* მიროსლავ მარეკის საიტი, ფლანდრიული სახლი 
* მიროსლავ მარეკის საიტი, ავენები 
* მიროსლავ მარეკის საიტი, ბავარიული სახლი 

## ლიტერატურა 
* *Chronicle of Hainaut by Gilbert of Mons.* 
* Charles Duvivier: *Recherches sur le Hainaut ancien („pagus hainoensis“) du VIIe au XIIe siècles.* Fr. J. Olivier, Brüssel 1865. online
* Léo Verriest: *Le régime seigneurial dans le comté de Hainaut du XIe siècle à la Révolution.* Impr. P. Smeesters (Louvain) 1956.
* Jean-Marie Cauchies: *La législation princière pour le comté de Hainaut: ducs de Bourgogne et premiers Habsbourg 1427-1506.* Publications des Fac. St Louis, 1982. ISBN 2-8028-0025-6, 782802800255.

კატეგორია:ლოთარინგია
კატეგორია:საფრანგეთის ისტორია
კატეგორია:გერმანიის ისტორია
კატეგორია:ბელგიის ისტორია
კატეგორია:საღვთო რომის იმპერიის საგრაფოები
დასავლეთ ფრანკთა სამეფო

**დასავლეთ ფრანკთა სამეფო** () — სახელმწიფო ამჟამინდელი საფრანგეთის ტერიტორიაზე, წარმოიქმნა ფრანკთა იმპერიის გაყოფის შედეგად.

843 წელს კარლოს დიდის შვილიშვილებმა, ლოთარ I-მა, ლუდვიგ II გერმანელნმა და შარლ II მელოტმა დადეს ვერდენის ხელშეკრულება ფრანკთა იმპერიის გაყოფის შესახებ. ლოთარმა შეინარჩუნა იმპერატორის ტიტული და მიიღო იტალია და რაინისა და რონის მიმდებარე ზოლის ვრცელი მიწები (შუა ფრანკთა სამეფო), ლუდოვიკო გერმანელმა — რაინის აღმოსავლეთით მდებარე მიწები (აღმოსავლეთ ფრანკთა სამეფო), კარლოს მელოტმა — რაინის დასავლეთით მდებარე მიწები (დასავლეთ ფრანკთა სამეფო).

## ლიტერატურა 
* Carlrichard Brühl: *Die Geburt zweier Völker. Deutsche und Franzosen (9.–11. Jahrhundert)*. Böhlau Verlag, Köln u.&nbsp;a. 2001.

კატეგორია:შუა საუკუნეების გეოგრაფია
კატეგორია:ევროპის ყოფილი მონარქიები
ვიტელსბახები

200პქ|მინი|მარჯვნივ|ვიტელსბახების გერბი
**ვიტელსბახები** () — გერმანული ფეოდალური გვარი, რომელიც XII საუკუნის დასაწყისიდან პირველი მსოფლიო ომის დასრულებამდე მართავდა ბავარიას, კურპფალცს, ასევე რამდენიმე სხვა ახლომდებარე მიწას. გვარმა სახელწოდება მიიღო ვიტელსბახის ციხე-სიმაგრისგან, რომელიც XIII საუკუნის დასაწყისში მდინარე ზალეზე იდგა, ზემო ბავარიაში. პირველი ვიტელსბახები იყვნენ მეისენის მარკგრაფები და თიურინგიის ლანდგრაფები. ჰაინრიხ ლომის დაცემის შემდეგ (1180) განმტკიცდნენ ბავარიისა საჰერცოგოში.

## ლიტერატურა 
* *Семёнов И.* Христианские династии Европы. — М., 2002.
* *Döring О.* Das Haus Witteisbach. — Münch., 1924.
* *Häutle C.* Genealogie des erlauchten Stammhauses Wittelsbach, von dessen Wiedereinsetzung in das Herzogthum Bayern (11. September 1180) bis herab auf unsere Tage. — Münch., 1870.
* *Isenburg W. К. v.* Stammtafeln zur Geschichte der europeischen Staaten, Bd 2. — B., 1936.
რუმინეთის დროშა

**რუმინეთის დროშა** — რუმინეთის რესპუბლიკის ეროვნული სიმბოლო გერბთან და ჰიმნთან ერთად. დროშა წარმოადგენს  მართკუთხედის ფორმის ველს, რომელიც შედგება სამი ვერტიკალური ზოლისაგან: ლურჯი – დროშის ტარის მხარეს, ყვითელი – შუაში და წითელი – განაპირას.

## ისტორია 
დროშა მიღებულია საფრანგეთის დროშის აშკარა გავლენით 1840-იან წლებში, თუმცა დროშის ფერები უფრო ადრე დასტურდება, კერძოდ ის გვხვდება ვლახეთის გოსპოდარის მიჰაი გულადის პერიოდში (1593–1601 წწ.).

2013 წელს მიიღეს გადაწყვეტილება, რომლის მიხედვითაც რუმინეთის დროშას ცენტრში დაემატება გერბი.

26 ივნისს ყოველწლიურად აღინიშნება დროშის დღე.

## იხილეთ აგრეთვე 
* რუმინეთის გერბი
* რუმინეთის ჰიმნი

## რესურსები ინტერნეტში 
* Закон № 75 от 16 июля 1994  : определяет размеры и цвета флага, а также правила его использования
* Закон № 96 от 20 мая 1998  : установил День Флага

## სქოლიო 
კატეგორია:რუმინეთის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
რაშტატი

**რაშტატი** () — ქალაქი ბადენ-ვიურტემბერგის გერმანულ მიწაზე. მდებარეობს ბადენ-ბადენიდან ჩრდილოეთით 10 კმ-ში და კარლსრუედან სამხრეთით 22 კმ-ში. რაშტატის დასავლეთით მიედინება მდინარე რაინი და გადის საზღვარი საფრანგეთთან. მოსახლეობა შეადგენს დაახლოებით 50 ათას მცხოვრებს.

1992 წელს რაშტატში გაიხსნა კომპანია „დაიმლერ-ბენცის“ (ამჟამად „დაიმლერი“) ქარხანა, რომელიც ამჟამად უშვებს A-კლასისა და B-კლასის ავტომობილ „მერსედეს-ბენცს“. ქარხანაში მუშაობს 5000-ზე მეტი ადამიანი, ავტომობილების ყოველწლიური წარმოება — დაახლოებით 250 ათასი, სულ წარმოებულია 2 მილიონზე მეტი ავტომობილი.

## საინტერესო ფაქტები 
* რაშტატში დაიდო რაშტატის ზავი (1714 წელი).
* რაშტატში დაიბადა და თავისი ადრეული წლები გაატარა გერმანელმა მწერალმა, ბოდო უზემ.

## რესურსები ინტერნეტში 
* ქალაქის ოფიციალური საიტი 

## სქოლიო
კატეგორია:ბადენ-ვიურტემბერგის ქალაქები
ქვემო ლოთარინგია

[მინი|მარჯვნივ|ლოთარინგიის ზემო და ქვემო ნაწილები [1000 წელს]]
**ქვემო ლოთარინგია** (, , ) — შუა საუკუნეების საჰერცოგო საღვთო რომის იმპერიის შემადგენლობაში. ამჟამად მისი ტერიტორია შედის ნიდერლანდებში, ბელგიასა და საფრანგეთში.

## ისტორია 
959 წელს ლოთარინგიის საჰერცოგოში იფეთქა ლოთარინგიის წარჩინებულთა მსხვილმა აჯანყებამ. ისინი უკმაყოფილონი იყვნენ ლოთარინგიის ჰერცოგისა და არექიეპისკოპოს ბრუნოს პოლიტიკით. ამ უკანასკნელებმა გასცეს სენიორების ციხე-სიმაგრეების განადგურების ბრძანება, ასევე წარჩინებულებს დიდი გადასახადები დააკისრეს. აჯანყებას მეთაურობდა ყოფილი მრჩეველი ბრუნო იმონი, შევრემონის სენიორი. აჯანყების ჩასახშობად და სამომავლოთ ლოთარინგიელების შესაჩერებლად, ბრუნომ საჰერცოგო ორ ნაწილად გაყო: ზემო ლოთარინგიად (*L. Mosellana*) და ქვემო ლოთარინგიად (*L. Mosana*). ტრირის, მეცის, ტულისა და ვერდენის რეგიონები უშუალოდ იყო დამოკიდებული იმპერატორზე. ყოველი საჰერცოგოს სათავეში ბრუნომ დასვა წარმომადგენელი, რომელსაც ჰქონდა ტიტული „ვიცე-ჰერცოგი“. ზემო ლოთარინგიის ვიცე-ჰერცოგი გახდა ბარისა და მეცის გრაფი ფრიდრიხ (ფერი) I (დაახლ. 942—984), რომელიც დაქორწინებული იყო ჰუგო დიდის ასულზე, ბრუნოს ძმიშვილზე. ქვემო ლოთარინგიის ჰერცოგი გახდა ენოს გრაფი გოტფრიდი.
მინი|მარცხნივ|100პქ|საჰერცოგოს გერბი
## იხილეთ აგრეთვე 
* ლოთარინგიის საჰერცოგო

## რესურსები ინტერნეტში 
* DUKES of LOWER LOTHARINGIA
* 

კატეგორია:ლოთარინგიის ისტორია
კატეგორია:ბელგიის ისტორია
კატეგორია:შუა საუკუნეების ისტორიული სახელმწიფოები
კატეგორია:საღვთო რომის იმპერიის სახელმწიფოები
ბენ ჯონსონი (მსახიობი)

**ბენ ჯონსონი** ( დ. 13 ივნისი, 1918 — გ. 18 აპრილი, 1996) — ამერიკელი კინომსახიობი. 1940-იან და 50-იან წლებში ხშირად მონაწილეობდა ვესტერნებში. აგრეთვე იყო მსოფლიო ჩემპიონი როდეოში.

## ფილმოგრაფია
## რესურსები ინტერნეტში
*
* 
* 

კატეგორია:ამერიკელი მსახიობები
კატეგორია:დაბადებული 13 ივნისი
კატეგორია:დაბადებული 1918
კატეგორია:გარდაცვლილი 18 აპრილი
კატეგორია:გარდაცვლილი 1996
კატეგორია:ოსკარის მფლობელი კინომსახიობები
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
შუგარლენდის ექსპრესი

***შუგარლენდის ექსპრესი*** () — სტივენ სპილბერგის 1974 წლის ფილმი. დაფუძნებულია რეალურ ისტორიაზე. სტივენ სპილბერგმა მიიღო კანის კინოფესტივალის ჯილდო საუკეთესო სცენარისთვის.

## სიუჟეტი
ახალგაზრდა ცოლ-ქმარი, რომელსაც წარსულში წვრილმანი დანაშაულები აქვს ჩადენილი, პრობლემის წინაშე დგება. სოციალური სამსახური მათ შვილს ართმევს და პატარას მინდობით აღზრდაში ამწესებს. ცოლი ქმარს დაარწმუნებს, რომ სასწრაფოდ ციხიდან უნდა გაიპაროს, მიუხედავად იმისა, რომ მხოლოდ 4 თვე დარჩა მოსახდელი, და ბავშვის გასატაცებლად უნდა გაემგზავრნონ პატარა ქალაქ შუგარლენდში. წყვილი გაიტაცებს პოლიციის მანქანასა და პოლიციელს. ტეხასის პოლიცია მათზე თავდასხმას თავს არიდებს მძევალის უსაფრთხოებიდან გამომდინარე და გამტაცებლებს დიდი კოლონით მიჰყვება უკან, შუგარლენდამდე. პოლიციის უფროსს გადამწყვეტი ზომების მიღება არ სურს, მაგრამ როცა კოლონა შუგარლენდში ჩავა, იძულებულია, გამტაცებლების ლიკვიდაციის ბრძანება გასცეს.

## რესურსები ინტერნეტში
* 
* 

კატეგორია:1974 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:კრიმინალური დრამები
კატეგორია:სტივენ სპილბერგის ფილმები
ფიონგჩანგი

**ფიონგჩანგი** (ასევე **ფიონგჩანგგუნი**) (, *ფიონგჩანგის ოლქი*) — ოლქი სამხრეთ კორეის პროვინცია კანვონდოში. კორეაში მას ფართობით მესამე ადგილი უკავია. განლაგებულია თებეგსანმეგის მთებში დედაქალაქ სეულიდან 180 კილომეტრში. 

ფიონგჩანგგუნი სამჯერ იყო ზამთრის ოლიმპიური თამაშების კანდიდატი. 2011 წლის 6 ივლისს მსოფლიო ოლიმპიური კომიტეტის სესიაზე სამხრეთ აფრიკის ქალაქ დურბანში გადაწყდა, რომ 2018 წლის ზამთრის ოლიმპიური თამაშები ჩატარდებოდა სამხრეთ კორეაში. ფიონგჩანგმა გაასწრო გერმანულ ქალაქ მიუნხენს და ფრანგულ ანსის, რომლებმაც ასევე გამოთქვეს ოლიმპიადის ჩატარების სურვილი.

## რესურსები ინტერნეტში
* Pyeongchang County government website 
* Pyeongchang 2018 website  

## სქოლიო
კატეგორია:ზამთრის ოლიმპიური თამაშების მასპინძელი ქალაქები 
კატეგორია:სამხრეთ კორეის ქალაქები
ბოგდან А144

**ბოგდან А144** ან **Богдан А144** — საქალაქო გადაზიდვებისთვის განკუთვნილი 10 მეტრი სიგრძის, მაღალ იატაკიანი საშუალო კლასის ავტობუსი, მას აწარმოებს კორპორაცია „Богдан“-ი, უკრაინაში. ავტობუსი კონსტრუირებულ იქნა „Укравтобуспром“-ის მიერ 2002 წელს; წარმოებს ორი მოდიფიკაციით: Богдан А144.3 და Богдан А144.5, რომელნიც მცირედით განსხვავდებიან ერთმანეთისაგან. საწარმო ЛАЗ-ის მიერ გამოშვებული ამ ავტობუსის ანალოგია — ЛАЗ А152.

## მოდელის აღწერილობა 
ბოგდან А144 წარმოადგენს საშუალო კლასის ავტობუსს, მისი სიგრძე არ აღემატება 9.88 მეტრს, სიგანე 2.5 მ-ს და სიმაღლე 2.9 მ-ს. ამ ავტობსის ბაზაზე შეიქმნა უფრო წაგრძელებული 14-მეტრიანი სამღერძიანი ავტობუსი ბოგდან А231. ეს ავტობუსი აწყობილია ქალაქში გამოყენებისთვის და მგზავრების საკმაოდ დიდი რაოდენობის გადაყვანა შეუძლია. ავტობუსის ძარა არის მეტალის, მზიდი, ვაგონური შედგენილობის.

## იხილეთ აგრეთვე 
* ბოგდან А092

## რესურსები ინტერნეტში 
* Фотографії і техдані автобуса на сайті Богдан .

## სქოლიო 
კატეგორია:უკრაინის ავტობუსები
კატეგორია:ბოგდანი (კორპორაცია)
ბეშჩადები

**ბეშჩადები** ( ) — ქედი კარპატებში. განფენილია სლოვაკეთის, პოლონეთისა და უკრაინის ტერიტორიებზე. ბეშჩადები აღმოსავლეთი ბესკიდების ნაწილია, რომელიც მოქცეულია აღმოსავლეთით — ლუპკოვისა და დასავლეთით — უჟოკის უღელტეხილებს შორის. უმაღლესი წერტილის სიმაღლეა 1405 მ (მთა პიკუი, უკრაინა). პოლონეთის ტერიტორიაზე მაქსიმალურ სიმაღლეს აღწევს მწვერვალ ტარნიცაზე (1346 მ). აგებულია ფლიშით. ბრტყელმწვერვალიანი ქედია, დანაწევრებულია მდინარეთა გასწვრივი ხეობებით. 1100 მ-მდე შემოსილია ნაძვნარ-წიფლნარ-სოჭნარით, უფრო მაღლა სუბალპური მდელოა. გამოყენებულია საძოვრებად.

## რესურსები ინტერნეტში 
კატეგორია:სლოვაკეთის ქედები
კატეგორია:პოლონეთის ქედები
კატეგორია:უკრაინის ქედები
კარლ თეოდორ დალბერგი

მინი|კარლ თეოდორ ფონ დალბერგი
**კარლ თეოდორ ფონ დალბერგი** (; დ. 8 თებერვალი, 1744, მანჰაიმი — გ. 10 თებერვალი, 1817, რეგენსბურგი) — საღვთო რომის იმპერიის უკანასკნელი ეპისკოპოსი-მთავარი და სახელმწიფო მოღვაწე. დალბერგების ბარონთა გვარის წარმომადგენელი. რეგენსბურგის პირველი და უკანასკნელი არქიეპისკოპოსი, ფრანკფურტის ერთადერთი დიდი ჰერცოგი. როდესაც ნაპოლეონი დაეცა, პრელატი რეგენსბურგში დაბრუნდა, სადაც გარდაიცვალა. მისი სამფლობელოების ნაწილი მემკვიდრეობით ერგო მის ძმისშვილს — ჰერცოგ ემერიხ იოზეფ ფონ დალბერგს.

## რესურსები ინტერნეტში 
* Eintrag über Karl Theodor von Dalberg auf *catholic-hierarchy.org* (englisch)
* Karl Theodor von Dalberg und Erfurt
* Biografie auf der Internetpräsenz der Stadt Aschaffenburg 
* Haus der Bayerischen Geschichte: Biografien: Carl Theodor Anton Maria Freiherr von Dalberg 
* Biographie Karl Theodor von Dalbergs  auf epoche-napoleon.net

კატეგორია:დაბადებული 8 თებერვალი
კატეგორია:დაბადებული 1744
კატეგორია:გარდაცვლილი 10 თებერვალი
კატეგორია:გარდაცვლილი 1817
კატეგორია:რეგენსბურგის ეპისკოპოსები
კატეგორია:მაინცის არქიეპისკოპოსები
კატეგორია:გერმანელი სახელმწიფო მოღვაწეები
მიჩიო კაკუ

**მიჩიო კაკუ** (; დ. 24 იანვარი, 1947) — ამერიკელი ფიზიკოსი. მიჩიო ხშირად ჩნდება ტელე და რადიო ეთერში, აგრეთვე წერს ონლაინ დღიურებსა და სტატიებს. 2008-2010 წლებში მან New York Times-ის ორი ბესტსელერი: Physics of the Impossible და Physics of the Future დაწერა.

## რესურსები ინტერნეტში 
* ოფიციალური საიტი

## სქოლიო
კატეგორია:ამერიკელი ფიზიკოსები
კატეგორია:პანთეისტები
კატეგორია:ცოცხალი ადამიანები
ვილმოშ ჟიგმონდი

**ვილმოშ ჟიგმონდი** (; 16 ივნისი, 1930, — გ. 1 იანვარი, 2016) — უნგრული წარმოშობის ამერიკელი ოპერატორი.

## ფილმოგრაფია
## რესურსები ინტერნეტში
* 
*Internet Encyclopedia of Cinematographers profile 
*Budapest Cinematographers MasterClass's Master 

კატეგორია:ამერიკელი კინოოპერატორები
კატეგორია:დაბადებული 16 ივნისი
კატეგორია:დაბადებული 1930
კატეგორია:გარდაცვლილი 1 იანვარი
კატეგორია:გარდაცვლილი 2016
რეტეზატის ეროვნული პარკი

**რეტეზატის ეროვნული პარკი** () — ეროვნული პარკი რუმინეთში. შეიქმნა ბუნებრივი ლანდშაფტების დაცვის მიზნით 1935 წელს. მდებარეობს სამხრეთ კარპატებში, რეტეზატის მასივზე. ფართობი 381 კმ². დამახასიათებელია ძველი გამყინვარების ნიშნები, რაც რელიეფში გამოიხატება ტროგების, ცირკების, მყინვარული ტბებისა და სხვათა სახით. გვხვდება მურა დათვი, მგელი, ფოცხვერი, ჩვეულებრივი მელა, კეთილშობილი ირემი, ევროპული შველი, გარეული ღორი; მაღალმთიანეთშია არჩვი და ალპური ზაზუნა, მდინარეების ნაპირზეა წავი. ორნითოფაუნას ქმნის მთის არწივი, ორბი, სოღო, მეთხილია, ზარნაშო და სხვა. ქვეწარმავლებიდან გვხვდება ჩვეულებრივი გველგესლა, ამფიბიებიდან ალპური ტრიტონი. მთიან ადგილებში იზრდება წიფელი, ნაძვი, სოჭი, არყი, ცირცელი. სუბალპურ სარტყელშია ფიჭვი. 1979 წელს პარკის ნაწილი გამოცხადდა იუნესკოს ბიოსფერულ ნაკრძალად.

## რესურსები ინტერნეტში 
* რეტეზატის ეროვნული პარკის ოფიციალური საიტი 

კატეგორია:რუმინეთის ეროვნული პარკები
კატეგორია:1935 წელს დაარსებული დაცული ტერიტორიები
ბრუნო კრემერი

**ბრუნო კრემერი** ( დ. 6 ოქტომბერი, 1929, სენ-მანდე — გ. 7 აგვისტო, 2010, პარიზი) — ფრანგი მსახიობი. ცნობილია 1991-2005 წლებში კომისარი მეგრეს როლის შესრულებით ტელევიზიაში.

## ფილმოგრაფია 
## რესურსები ინტერნეტში 
*
*The Bruno Cremer - Maigret website  (unofficial) 

კატეგორია:ფრანგი მსახიობები
კატეგორია:დაბადებული 6 ოქტომბერი
კატეგორია:დაბადებული 1929
კატეგორია:გარდაცვლილი 7 აგვისტო
კატეგორია:გარდაცვლილი 2010
კატეგორია:მსახიობები ანბანის მიხედვით
რიჩარდ დერილ ზანუკი

**რიჩარდ დერილ ზანუკი** (; დ. 13 დეკემბერი, 1934, ლოს-ანჯელესი — გ. 13 ივლისი, 2012, ბევერლი ჰილზი) — ამერიკელი კინოპროდიუსერი. მნიშვნელოვანი როლი შეასრულა ტომ ბარტონისა და სტივენ სპილბერგის კარიერის წინსვლაში.

## ფილმოგრაფია
## რესურსები ინტერნეტში
*
* The Zanucks: Reel Royalty 

კატეგორია:ამერიკელი კინოპროდიუსერები
კატეგორია:დაბადებული 13 დეკემბერი
კატეგორია:დაბადებული 1934
კატეგორია:გარდაცვლილი 13 ივლისი
კატეგორია:გარდაცვლილი 2012
კარლ V (მრავალმნიშვნელოვანი)

**კარლ V-ს** სახელით ისტორიაში რამდენიმე პიროვნებაა ცნობილი:

* კარლ V — საღვთო რომის იმპერიის იმპერატორი (1519—1556) და ესპანეთის მეფე (1516—1556) კარლოს I-ის სახელით
* კარლ V — ლოთარინგიის ჰერცოგი (1643—1690)
* კარლ V — ნეაპოლის მეფე (1666—1700)

**კარლ V-ის** სახელით ხშირად მოიხსენიებენ აგრეთვე:

* შარლ V ბრძენს — საფრანგეთის მეფეს (1364-1380)
პილსკო

**პილსკო** ( ) — მთა სლოვაკეთის ბესკიდებზე. აღმართულია პოლონეთისა და სლოვაკეთის საზღვარზე. სიმაღლე 1557 მ. განვითარებულია ტურიზმი. ზაფხულში პოპულარულია ფეხით მოგზაურობა, ზამთარში თხილამურებით რბოლა.

## რესურსები ინტერნეტში 
* მთა პილსკო

კატეგორია:პოლონეთის მთები
კატეგორია:სლოვაკეთის მთები
ნიკოლაე ვეკეროუ

**ნიკოლაე ვეკეროუ** (, 5 დეკემბერი 1943, ბელგოროდ-დნესტროვსკი, უკრაინა) — რუმინელი პოლიტიკოსი,  ქვეყნის პრემიერ-მინისტრი 1992–1996 წლებში. 1996–1997 წლებში რუმინეთის კომერციული ბანკის ვიცე-პრეზიდენტია. 1996–2008 წლებში სენატორია არჯეშის ჟუდეციდან. 2000–2008 წლებში სენატის თავმჯდომარე, ხოლო 2007 წლის აპრილ-მაისში რუმინეთის პრეზიდენტის მოვალეობის შემსრულებელი.

## რესურსები ინტერნეტში 
* პროფილი რუმინეთის საანგარიშო პალატის საიტზე

კატეგორია:რუმინეთის პრემიერ-მინისტრები
კატეგორია:რუმინეთის პრეზიდენტები
კატეგორია:დაბადებული 1939
კატეგორია:ცოცხალი ადამიანები
კურკუბეტა-მარე

**კურკუბეტა-მარე** () — მთა რუმინეთში, დასავლეთ რუმინეთის მთებში. ბიჰორის მთის მასივის უმაღლესი წერტილი. სიმაღლე ზღვის დონიდან 1849 მ აღწევს.

## რესურსები ინტერნეტში 
* კურკუბეტა-მარე 

კატეგორია:რუმინეთის მთები